क्रोएशिया की टीम रूस में रविवार को खेले गए फाइनल (मैच रिपोर्ट) 21वें विश्व कप का खिताब जीतने में नाकाम रहा, लेकिन उसकी टीम, खिलाड़ियों और यहां तक की उसकी राष्ट्रपति कोलिंदा ग्रैबर कितारोविच के रवैये ने दुनिया भर का दिल जीत लिया. Best of World Cup 2018 की खास बातों के तहत समूची दुनिया में क्रोएशिया टीम की प्रशंसा हो रही है. और सोशल मीडिया पर लोग जमकर क्रोएशियाई टीम के समर्थन में ट्वीट कर रहे हैं. और उसके प्रति सहानुभूति प्रकट कर रहे हैं. अगर, लोगों का प्यार इस टीम के प्रति उमड़ रहा है, तो इसकी वजह यह है कि क्रोएशिया टीम ने कई कारनामे ऐसे किए हैं, जिसके चलते लोग इस टीम के दीवाने हो गए. चलिए हम Best of World Cup 2018 के खास पलों के तहत आपको बारी-बारी से क्रोएशिया टीम की खास बातों के बारे में बताते हैं.